Woerie Omgee - Hoërskool Centurion
Ons skool is bekend en geliefd daarvoor dat ons omgeeharte het en daarom neem ons die vrymoedigheid om op u as ouers ‘n beroep te doen. Die donateur wat altyd vir ons broodjies geskenk het om pouses aan honger kinders uit te deel, kan dit ongelukkig nie meer doen nie. Ons moet dus ons eie toebroodjieprojek bestuur.
Ons benodig ouers wat sal aanbied om soggens, van Maandag tot Vrydag, ‘n kospakkie of twee te skenk. U kan bloot u selfoonnommer en e-posadresse vir me. King of me. Henrico stuur. Die e-posadresse van die onderskeie personeel is: ronelle@hscenturion.co.za en michelle@hscenturion.co.za
Hoërskool Centurion is al vir ‘n geruimte tyd besig om sekere fisiese en finansiële behoeftes van sommige van ons leerders, wat regtig ‘n tekort het, op verskeie maniere te dra. Die hulp wat aangebied is, is gewoonlik deur ‘n klomp verskillende individue bestuur en uit die begroting van die skool onder liefdadigheid hanteer. Dit het egter onder ons aandag gekom dat sommige ware behoeftes nie aangespreek word nie en ons het dit goedgedink om die hulp te konsolideer tot ‘n Woerie omgee- projek waar u as ouer ook kan bydra tot die welstand van ons behoeftige Woerie- gesinne en kinders in die gemeenskap sonder om hulle bloot te stel.
Ons is bewus dat ouers graag ondersteun as hulle weet waarvoor hulp en bydraes aangewend word en alhoewel hierdie projek tans in die beginstadium is, is die volgende maniere van hulpverlening geïdentifiseer:
Kospakkies vir pouses: Ons wil graag behoeftige kinders die geleentheid gee om kos tydens skoolure te ontvang. Highlands Superspar is reeds by die projek betrokke en hulle beloof om elke dag kos aan behoeftige leerders te verskaf.
Skool- en sportklere: Ons wil graag poog om ons tweedehandse klerebank uit te bou sodat ons skool en sportklere aan behoeftige leerders kan voorsien. Dit sal waadeer word as u enige ou skoolklere, sportklere of sporttoerusting by die skool se ontvangskantoor kan aflaai. Dit sal waardeer word as die klere skoon en heel is.
Handboeke: Geen leerder kan optimaal presteer sonder die relevante leermateriaal nie. Ons wil subsidie-leerders ook ondersteun waar ons kan. Leerderboeke is duur en kan net eenmalig gebruik word. Verdere fondse word benodig om die projek te ondersteun.
Kruideniersware: In uitsonderlike gevalle wil ons selfs behoeftige Woerie-gesinne van kruideniersware voorsien. Pierre van Ryneveld Gemeenskapskerk ondersteun ons reeds hiermee.
Ons wil graag hoor of ons u nie in bogenoemde kan bystaan deur finansiële bydraes of u tyd nie. Kyk gerus na die “Woerie-omgee”-opsie op ons webblad by www.hscenturion.co.za wat mettertyd sal uitbrei soos nuwe behoeftes geidentifiseer word.
Inbetalings kan gedoen word by:
Dankie vir die oorweldigende positiewe reaksie van ons ouers. Me. R. King staan aan die hoof van hierdie projek. U kan haar kontak by 012-664 5803.
Webblad ontwerp en onderhou deur
Om in te skryf op die weeklikse nuusbrief tik jou e-pos adres hieronder. 'n Bevestigings e-pos sal aan jou gestuur word!
Kry u MySchool kaart en koppel dit aan HS Centurion.
Kry u Makro kaart en/of koppel jou kaart aan HS Centurion.
Alle regte voorbehou. Hoërskool Centurion. Die skool van Geleenthede.